FI Euroopan unionin virallinen lehti C 254/6

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2010/C 254/07

Hakemuksen julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa hakemuksen julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

” ” (”LONGJING CHA”)

EY-N:o: CN-PDO-0005-0621-16.07.2007

SMM ( ) SAN ( X )

1. Nimi:

” ” (”Longjing cha”)

2. Jäsenvaltio tai kolmas maa:

Kiina

3. Maataloustuotteen tai elintarvikkeen kuvaus:

3.1 Tuotetyyppi:

Luokka 1.8: Muut perustamissopimuksen liitteeseen I kuuluvat tuotteet

3.2 Kuvaus 1 kohdassa nimetystä tuotteesta:

Longjing cha on vihreää teetä, joka sisältää tiettyjen teepuulajikkeiden tuoreita lehtiä ja jota valmistetaan ainutlaatuisella menetelmällä.

Longjing cha on tunnettu ominaispiirteistään, erityisesti vihreästä väristään, rikkaasta aromistaan, makeasta jälkimaustaan ja miellyttävästä ulkomuodostaan.

Taulukko 1

Longjing chan aistinvaraisia ominaisuuksia koskevat vaatimukset laatuluokittain

Yksikkö Erikoislaatu Laatu I Laatu II Laatu III Laatu IV Laatu V Ulkomuoto Litteä, pehmeä, suora ja terävä; vaaleanvihreä ja tuore; tasainen, kokonainen ja vankka rakenteeltaan; puhdas Litteä, pehmeä, melko kostea, suora, vaaleanvihreä ja melko tuore; tasainen, kokonainen, terävä; puhdas Litteä, suora, melko pehmeä; vihreä ja tuore; tasainen ja kokonainen, melko puhdas Litteä, melko pehmeä ja melko suora; melko vihreä ja tuore; melko tasainen ja kokonainen, melko puhdas Litteä, pieniä eroja lehdissä; tummahkon vihreä; melko tasainen; hieman vihertävän keltaiset lehdet Melko litteä, pieniä eroja lehtien paksuudessa; tummanvihreä; melko tasainen; osia, joissa sinivihreää pintaa Aromi Pysyvä tuoksu Melko pysyvä tuoksu Tuoksuinen Melko tuoksuinen Puhdas Mieto Maku Voimakas ja makea Puhdas ja voimakas Melko voimakas Melko mieto Melko mieto Melko puhdas Nesteen väri Vaaleanvihreä, kirkas ja puhdas Vaaleanvihreä ja kirkas Vihreä ja kirkas Melko vihreä ja kirkas Kellanvihreä ja kirkas Kellanvihreä Haudutettu lehti Kokonainen silmu lehtineen, pehmeä, tasainen, vaaleanvihreä ja kirkasvärinen Kokonainen silmu lehtineen, vaaleanvihreä ja kirkasvärinen Teelehdet ovat melkein kokonaiset, pehmeät, vihreät ja kirkkaat Teelehdet ovat melkein kokonaiset, joitakin pehmeitä lehtiä, vaaleanvihreät ja melko kirkkaat Teelehdet ovat melko pehmeät ja tasaiset, vihreät lehdet, melko vihreät ja puhtaat. Teelehdet ovat melko pehmeät, vähemmän tasaiset, sinisiä lehtiä, hieman syvänvihreitä. Muut vaatimukset Ei hometta, pilaantumista eikä epämääräistä hajua. Tuotteen on oltava puhdas ilman manuaalista värjäystä. Sitä ei saa sekoittaa muiden (ei teehen liittyvien) aineiden kanssa. Se ei saa sisältää lisäaineita.





Taulukko 2

Fysiokemikaaliset vaatimukset

Yksikkö Erikoislaatu, laatu I ja laatu II Laatu III, IV ja V Vesi/(%) ≤ 6,5 7,0 Kokonaistuhkapitoisuus/(%) ≤ 6,5 7,0 Vesiuute (%) ≥ 36,0 Teejauhe ja -murska (%) ≤ 1,0

3.3 Raaka-aineet:

Longjing chan valmistukseen valikoitujen teepuulajikkeiden on täytettävä seuraavat vaatimukset:

Teesilmut ovat vihreitä tai kellanvihreitä väriltään, ja niissä on vain vähän tai ei lainkaan ohuita karvoja; silmut ovat kapeita, ja niillä on ohuet varret, ja silmujen ja lehtien välinen kulma on pieni; puut tuottavat runsaasti silmuja, jotka kasvavat nopeasti ja joita voidaan korjata useita kertoja. Tuoreiden silmujen kemialliselle koostumukselle asetetaan korkeat vaatimukset: silmussa, jossa on yksi lehti tai kaksi lehteä, on oltava paljon lehtivihreää, millä varmistetaan, että lehdet ovat kuivina vihreitä ja liotettuina kirkkaanvihreitä.

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Tuotannon ja käsittelyn on tapahduttava määritellyllä alueella. Käsittelyprosessiin kuuluu kevyt nuuduttaminen, Qingguo (paahtaminen kuumassa wok-pannussa), jäähdyttäminen ja kosteuttaminen sekä lopuksi Huiguo (paahtaminen miedossa lämmössä wok-pannussa).

3.6 Viipalointia, raastamista, pakkaamista jne. koskevat erityiset säännöt:

Teelehdet on suojattava vesihöyryltä, ja niitä on käsiteltävä huolella kuljetuksen ja lastauksen aikana niin, etteivät ne saa töyssyjä eivätkä altistu korkealle paineelle.

Lopputuote on säilytettävä kuivassa erityisesti teen säilyttämiseen tarkoitetussa varastossa. Varaston suhteellisen ilmankosteuden on oltava alle 50 prosenttia ja lämpötilan noin 5 celsiusastetta. Suoraa auringonpaistetta, korkeaa lämpötilaa ja kosteutta on vältettävä.

3.7 Merkintöjä koskevat erityissäännöt:

Tuotteen myyntipakkaukseen on merkittävä tuotteen nimi ” , Longjing Cha” ja viljelyalueen nimi (Xihu, Qiantang tai Yuezhou). Xihun alueella (Xihun maisemanähtävyydet ja historialliset paikat) poimitut ja käsitellyt teelehdet voidaan merkitä seuraavasti: ”Xihu Longjing Cha”.

4. Maantieteellisen alueen tarkka rajaus:

Maantieteellinen alue sijaitsee Zhejiangin maakunnassa Kiinassa. Teelehtien tuotanto ja käsittely tapahtuu kolmella alueella: Xihu, Qiantang ja Yuezhou.

Xihun viljelyalue kattaa Xihun piirikunnan (Xihun maisemanähtävyydet ja historialliset paikat), Hangzhoun kaupungin ja Zhejiangin maakunnan.

Qiantangin viljelyalue kattaa alueita seuraavissa kunnissa (kaupungeissa tai piirikunnissa): Xiaoshan, Binjiang, Yuhang, Fuyang, Lin’an, Tonglu, Jiande, Hangzhoun kaupungin Chun’an.

Yuezhoun viljelyalue kattaa alueita seuraavissa kunnissa (kaupungeissa tai piirikunnissa): Shaoxing, Yuecheng, Xinchang, Shengzhou ja Zhuji, Shangyu, Pan’an, Dongyang ja Tiantai.

Kaikki kolme viljelyaluetta (Xihu, Qiantang ja Yuezhou) ovat alueita, jotka on osoitettu Longjing chan tuotantoon, ja niillä vallitsee samanlaiset olot.

5. Yhteys maantieteelliseen alueeseen:

5.1 Maantieteellisen alueen erityisyys:

Teetilojen maaperä on väriltään yleensä punainen tai keltainen taikka niihin vivahtava ja koostuu pääasiassa punaisesta hiekkasavimaasta, kvartäärisestä punasavesta, muusta punasavesta ja riisinviljelymaasta (paddy soil) sekä perusaineksesta, joka on pääosin graniittia, tuffia tai ryoliittia. Maaperän pH-arvo on 4,3–6,5. Maaperä soveltuu erittäin hyvin teen viljelyyn.

Longjing chan viljelyalueet sijaitsevat alueella, jonka koordinaatit ovat 28° 83′–30° 57′ pohjoista leveyttä ja 118° 34′–121° 26′ itäistä pituutta. Ne sijaitsevat pääsääntöisesti Qiantang- ja Cao’e-jokien valuma-alueilla, joiden ympäristössä on paljon vuoria, kukkuloita, jokia ja järviä, muun muassa Xihu- ja Qiandao-järvet sekä Tianmu- ja Kuaiji-vuoret. Alueella on tyypillinen lauhkea subtrooppinen monsuuni-ilmasto neljine erilaisine vuodenaikoineen. Ilma on lämmintä ja kosteaa, ja alueella sataa riittävästi. Aurinkotunteja alueella kertyy joka vuosi keskimäärin 1 700–2 100. Vuosittainen keskilämpötila on 15–17 celsiusastetta. Päivittäinen yli 10 celsiusasteen akkumuloitu keskilämpötila on 4 500–5 000 celsiusastetta, ja hallavapaa kausi kestää 210–260 päivää. Vuosittain alueella sataa keskimäärin 1 330–1 570 mm, ja sateen määrä vähenee asteittain lounaasta koilliseen; keskimääräinen vuosittainen ilmankosteus on 75–82 prosenttia. Alueella on ainavihantia lehtipuusekametsiä, pääasiassa ainavihantia lehtipuita sekä istutettuja punamäntyjä (Pinus massoniana) ja bambumetsiä. Edellä kuvattu ilmasto edistää Longjing chan makuaineiden, kuten polyfenolin, kertymistä.

Poimiminen, kevyt nuuduttaminen, QingGuo, jäähdyttäminen, kosteuttaminen ja HuiGuo ovat olennaisia osia Longjing chan käsittelyprosessissa.

Longjing chan poiminnassa on kolme tärkeää periaatetta: On poimittava varhain, varovaisesti ja huolellisesti. Erityistä huomiota on aina kiinnitetty Longjing chan poimimisen ajankohtaan. Longjing cha on myös tunnettu herkistä silmuistaan; luonteenomaista ovat myös useat poimintakerrat. Kevyellä nuuduttamisella voidaan useimmissa tapauksissa poistaa teelehtien jäykkyys. Sen avulla voidaan myös korostaa ruohon tuoksua, vahvistaa aromia, vähentää kirpeyttä sekä lisätä aminohappopitoisuutta ja raikkautta. Kevyt nuuduttaminen voi myös parantaa paahdetun teen laatua: se antaa paahdetulle Longjing challe pehmeän ja kiiltävän ulkomuodon sekä kirkkaanvihreän värin ja estää sen paakkuuntumisen. Rullaamalla ja vääntämällä lehdet voidaan muokata haluttuun muotoon. Paahtamisprosessi kattaa viisi vaihetta: paahtaminen-jäähdyttäminen-paahtaminen-jäähdyttäminen-paahtaminen. Osa rullaamisesta tehdään tämän prosessin aikana. Paahtamisen aikana käytettävät 10 paahtamistekniikkaa ovat: ravistaminen, työntäminen, heittäminen, painaminen yhteen suuntaan, hankaaminen, hakkaaminen, raapiminen, painaminen ja jauhaminen. Paahtaminen voidaan nykyään tehdä myös mekaanisesti.

Longjing cha on saanut nimensä alkuperäpaikkansa eli Longjingin vanhan temppelin mukaan. Longjing chasta on kirjoitettu kuuluisia runoja ja maalattu tauluja alkuperämaisemien innoittamana. Longjing chan nimi on peräisin Song-dynastian ajalta, ja se tunnustettiin Yuan-dynastian aikana, tuli kuuluisaksi Ming-dynastian aikana ja kukoisti Qing-dynastian aikana lähes tuhannen vuoden ajan. Tämä pitkä historiallinen ja kulttuurinen merkitys tekee Longjing chasta ”kansallisaarteen”, jolla on suurta taloudellista ja kulttuurista arvoa. Eteläisen Song-dynastian aikana Hangzhousta tuli pääkaupunki, mikä edisti teentuotantoa edelleen. Longjingin ympäristössä käsiteltyä teetä myytiin toreilla Yuan-dynastian aikana. Runoilija Yu Bosheng, joka piti kovasti teen juomisesta, kirjoitti teen juomista käsittelevän runon ”Retki Longjingiin”, joka osoittaa, että hänen aikalaisillaan – munkeilla ja oppineilla – oli tapana kokoontua yhteen juomaan teetä Longjingin lähimaisemiin, joissa mieli lepää ja joista saa hyvää lähdevettä hyvän teen tekemiseen.

Vasta Ming-dynastian aikana Longjing cha saavutti suuren suosionsa temppeleiden ulkopuolella ja löysi tiensä koko kansan juomaksi. Zhejiangissa Ming-dynastian keisarin Jiajingin vallan ajalta olevat ohjeet kuuluivat seuraavasti: ”kaikista Hangjunissa (Hangzhoussa ja sen lähialueilla) tuotetuista teelajeista yksikään ei päihitä Longjing chata, eikä varsinkaan ennen Guyua korjattuja pehmeitä silmuja, joista jokainen on niin harvinainen ja siksi niin hieno ja arvokas”.

5.2 Tuotteen erityisyys:

Longjing challe ovat luonteenomaisia vihreä väri, rikas aromi, makea jälkimaku ja sen kaunis, litteä, pehmeä ja suora ulkomuoto.

5.3 Syy-seuraussuhde, joka yhdistää maantieteellisen alueen tuotteen erityislaatuun, maineeseen tai muihin ominaisuuksiin:

Longjing chan viljelyalueet sijaitsevat pääsääntöisesti Qiantang- ja Cao’e-jokien valuma-alueilla, joiden ympäristössä on paljon vuoria, kukkuloita, jokia ja järviä, muun muassa Xihu- ja Qiandao-järvet sekä Tianmu- ja Kuaiji-vuoret. Viljelyalueilla on tyypillinen lauhkea subtrooppinen monsuuni-ilmasto neljine erilaisine vuodenaikoineen. Ilma on lämmintä ja kosteaa, ja sateet ovat runsaita. Kaikki nämä tekijät luovat hyvät luonnonolosuhteet, joissa ilmasto, maaperä, vesi ja kasvillisuus muodostavat teenviljelyn kannalta optimaalisen yhdistelmän. Ne tarjoavat hyvän ja vakaan ekologisen ympäristön tarvittavalle fysiologiselle prosessille ja silmujen ja lehtien aineenvaihdunnalle, joka edistää typpiyhdisteiden, kuten aminohappojen ja aromiaineiden, muodostumista ja kertymistä. Taidokas poiminta, kevyt nuuduttaminen, QingGuo, jäähdyttäminen, kosteuttaminen ja HuiGuo ovat olennaisia osia Longjing chan käsittelyprosessissa.

Näiden eri osatekijöiden yhdistelmä vaikuttaa Longjing chan laatuun, aromikkuuteen ja maun puhtauteen, jotka tekevät Longjing chasta ainutlaatuisen.

Eritelmän julkaisutiedot:

Toimittaa maatalouden ja maaseudun kehittämisen PO.

(1) EUVL L 93, 31.3.2006, s. 12.